REFERAT DE APROBARE
a proiectului de hotărâre privind aprobarea acordării unui mandat special Asociației de Dezvoltare Intercomunitară „Ecomanagement Salubris” Călărași

Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar,
Văzând:
· Adresa ADI „Ecomanagement Salubris” Călărași nr. 1416 din 28.11.2022, înregistrată la Primăria Comunei Șoldanu cu nr. 221 din 16.01.2023;
· Adresa ADI „Ecomanagement Salubris” Călărași nr. 1445 din 29.11.2022, înregistrată la Primăria Comunei Șoldanu cu nr. 7412 din 29.11.2022;
· Hotărârea Consiliului local al Comunei Șoldanu nr. 15 din 30.04.2008 privind aprobarea asocierii Comunei Șoldanu cu Județul Călărași și unitățile administrativ-teritoriale de pe raza județului, în vederea constituirii Asociației de Dezvoltare Intercomunitară „ECOMANAGEMENT SALUBRIS” pentru dezvoltarea sistemului de management integrat al deșeurilor și extinderea infrastructurii de management al deșeurilor în județul Călăraşi.
Luând act de:
· prevederile art. 3, art. 4 punctele 1-4, art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 120 alin. (1), art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art.7 alin.(2) din Codul civil al României, aprobat prin Legea nr.287/2009, republicată, modificată și completată;
· prevederile art.211 din Ordonanța de urgență a Guvernului nr.57/2019 privind Codul Administrativ;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Analizând prevederile:
· Legii nr. 51/2006 republicată, a serviciilor comunitare de utilități publice, cu modificările și completările ulterioare:
· art. 8 alin. (3) lit. c) - asocierea cu alte unități administrativ-teritoriale in scopul înființării, organizării, gestionarii si exploatării in interes comun a unor servicii de utilități publice, inclusiv pentru finanțarea si realizarea obiectivelor de investiții specifice sistemelor de utilități publice;
· art. 8 alin. (3) lit. k) - aprobarea stabilirii, ajustării sau modificării preturilor si tarifelor, după caz, in condițiile legii speciale, cu respectarea normelor metodologice/procedurilor elaborate si aprobate de autoritățile de reglementare competente;
· art. 10 alin. (5) - Unitățile administrativ-teritoriale pot mandata asociațiile de dezvoltare intercomunitara având ca scop serviciile de utilități publice, in condițiile stabilite prin actul constitutiv si statutul asociației, sa exercite, in numele si pe seama lor, atribuțiile, drepturile si obligațiile prevăzute la art. 8 alin. (3), art. 9 si art. 22 alin. (3) si (4), cu excepția celor prevăzute la art. 8 alin. (3) lit. b)-d), f)-h) si art. 9 alin. (1) lit. d). Exercitarea atribuțiilor, drepturilor si obligațiilor prevăzute la art. 8 alin. (3) lit. a), d1), d2), i)-k), art. 9 alin. (2) lit. g), art. 27, art. 29 alin. (2) si art. 30 alin. (5) este condiționata de primirea in prealabil a unui mandat special din partea autorităților deliberative ale unităților administrativ-teritoriale membre ale asociației.
· Legii serviciului de salubrizare a localităților nr. 101/2006 republicată:
· Art. 284. - (1) Autoritățile administrației publice locale au competente exclusive sa calculeze si sa aprobe valoarea reducerii facturii utilizatorilor casnici sau, după caz, valoarea reducerii taxei de salubrizare plătite de utilizatorii casnici, in funcție de sumele încasate de la organizațiile care implementează obligațiile privind răspunderea extinsa a producătorului.
   (2) Dispozițiile prevăzute la alin. (1) se aplica in mod corespunzător si de către asociațiile de dezvoltare intercomunitara la calcularea si aprobarea valorii reducerii facturii pentru utilizatorii casnici, in cazul plații contravalorii serviciului prin tarif.
   (3) In cazul modalității de plata prin taxa, asociațiile de dezvoltare intercomunitara repartizează sumele aferente gestionarii deșeurilor de ambalaje municipale încasate de la organizațiile care implementează obligațiile privind răspunderea extinsa a producătorilor către membrii asociați, proporțional cu cantitățile de deșeuri de hârtie, metal, plastic si sticla colectate din raza administrativ-teritoriala a acestora, in vederea calculării si aprobării de către autoritățile administrației publice locale ale fiecărei unități administrativ-teritoriale a reducerii taxei de salubrizare pentru de utilizatorii casnici.
   (4) In modalitatea de plata prin taxa, autoritățile administrației publice locale ale unității/subdiviziunii administrativ-teritoriale calculează si aproba taxa de salubrizare la nivelul sumei dintre taxa distincta plătită de utilizatori pentru gestionarea deșeurilor de hârtie, metal, plastic si sticla si taxa distincta pentru gestionarea deșeurilor reziduale. Taxa distincta pentru gestionarea deșeurilor de hârtie, metal, plastic si sticla prevăzută la art. 17 alin. (5) lit. i) din Ordonanța de urgenta a Guvernului nr. 92/2021, cu modificările si completările ulterioare, se calculează la nivelul tarifului distinct pentru gestionarea deșeurilor de hârtie, metal, plastic si sticla pentru activitățile desfășurate de operatori, prevăzut la art. 283 alin. (2), din care se scade valoarea reducerii taxei din sumele încasate de la organizațiile care implementează obligațiile privind răspunderea extinsa a producătorilor, calculat in conformitate cu normele metodologice elaborate si aprobate de A.N.R.S.C.
   (5) In modalitatea de plata a contravalorii serviciului prin tarif nu se calculează si nu se aproba tarife distincte de gestionare a fracțiunilor de deșeuri municipale colectate separat pentru utilizatori, operatorii având obligația de a evidenția separat in factura emisa utilizatorilor casnici, alături de tarifele activităților componente, inclusiv valoarea reducerii facturii pentru utilizatorii casnici care colectează separat deșeurile. 
   (6) Autoritățile administrației publice locale ale unității/ subdiviziunii administrativ-teritoriale sau, după caz, asociațiile de dezvoltare intercomunitara încheie contracte, parteneriate si cu alte organizații licențiate de către autoritatea publica centrala pentru protecția mediului pentru transferul responsabilității producătorilor aferente anumitor fluxuri speciale de deșeuri municipale, colectate prin centrele de colectare prin aport voluntar si/sau prin campanii locale, astfel încât costurile cu gestionarea respectivelor deșeuri sa nu fie suportate de utilizatori.
· Ordonanței de urgență a Guvernului nr. 57/2019 privind Codul Administrativ, cu modificările și completările ulterioare:
· art. 84 - (1) Autonomia locala, definita la art. 5 lit. j), se exercita de autoritățile administrației publice locale.
   (2) Dispozițiile alin. (1) nu aduc atingere posibilității de a recurge la consultarea locuitorilor prin referendum sau prin orice alta forma de participare directa a cetățenilor la treburile publice, in condițiile legii.
   (3) Autonomia locala este numai administrativa si financiara, fiind exercitata pe baza si in limitele prevăzute de lege.
   (4) Autonomia locala privește organizarea, funcționarea, competenta si atribuțiile autorităților administrației publice locale, precum si gestionarea resurselor care, potrivit legii, aparțin comunei, orașului, municipiului sau județului, după caz.
   (5) Autonomia locala garantează autorităților administrației publice locale dreptul ca, in limitele legii, sa aibă inițiative in toate domeniile, cu excepția celor date in mod expres in competenta altor autorități publice.
· Art. 91 -   (1) Organele asociațiilor de dezvoltare intercomunitara sunt: adunarea generala a asociației, consiliul director si comisia de cenzori.
   (2) Organizarea si modul de funcționare a organelor asociației de dezvoltare intercomunitara si a aparatului tehnic sunt stabilite prin actul de înființare si statutul asociației de dezvoltare intercomunitara, aprobate prin hotărârile consiliilor locale, respectiv județene asociate.
   (3) Adunarea generala este organul de conducere al asociației de dezvoltare intercomunitara, format din reprezentanții tuturor unităților administrativ-teritoriale asociate.
   (4) Adunarea generala adopta hotărâri in conformitate cu statutul asociației. Hotărârile adunării generale sunt asimilate actelor administrative si intra sub incidenta prevederilor legii contenciosului administrativ.
   (5) Adunarea generala alege dintre membrii săi președintele asociației de dezvoltare intercomunitara.
   (6) Consiliul director este organul executiv de conducere a asociației de dezvoltare intercomunitara si este format din președintele asociației de dezvoltare intercomunitara si încă cel puțin 4 membri aleși din rândul membrilor adunării generale a asociației. Prin statut, asociații pot sa prevadă si un număr mai mare de membri, cu condiția ca numărul total de membri in consiliul director, inclusiv președintele, sa fie impar.
   (7) Pentru realizarea obiectivelor proprii, consiliul director poate propune adunării generale înființarea unui aparat tehnic, finanțat din resursele asociației de dezvoltare intercomunitara.
   (8) Dispozițiile prezentului cod privind asociațiile de dezvoltare intercomunitara se completează cu prevederile de drept comun privind asociațiile si fundațiile.
· art. 129 alin. (1) - Consiliul local are inițiativa si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale.
· art. 129 alin. (2) lit. d) - Consiliul local exercita următoarele categorii de atribuții: ... privind gestionarea serviciilor de interes local;
· art. 129 alin. (7) lit. n) - In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind: ... serviciile comunitare de utilități publice de interes local;
· art. 132 - Comunele, orașele si municipiile sunt reprezentate de drept in adunările generale ale asociațiilor de dezvoltare intercomunitara si in adunările generale ale operatorilor regionali si locali de către primari. Primarii pot delega calitatea lor de reprezentanți ai unităților administrativ-teritoriale in adunările generale viceprimarilor, administratorilor publici, precum si oricărora alte persoane din aparatul de specialitate al primarului sau din cadrul unei instituții publice de interes local.
Față de elementele prezentate, în temeiul art. 139 alin. (1) și alin. (3) lit. f) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, în scopul aprobării acordării unui mandat special Asociației de Dezvoltare Intercomunitară „Ecomanagement Salubris” Călărași, în vederea efectuării plăților lunare către operator, în numele Comunei Șoldanu, a sumelor repartizate de la OIREP-uri ca urmare a valorificării deșeurilor din ambalaje colectate la nivelul Comunei Șoldanu, propun spre dezbatere și aprobare proiectul de hotărâre privind aprobarea acordării unui mandat special Asociației de Dezvoltare Intercomunitară „Ecomanagement Salubris” Călărași înregistrat în registrul pentru evidența proiectelor de hotărâri ale autorității deliberative cu nr. 10 din 19.01.2023.
INIȚIATOR PROIECT:
Viceprimarul cu atribuții de primar al comunei Șoldanu
Valeriu MUSTĂȚEA
